CELEX: 31999R2113
Language: hr
Date: 1999-10-05 00:00:00
Title: Uredba Komisije (EZ) br. 2113/1999 od 5. listopada 1999. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               124
            
         31999R2113
   
               L 259/3
            
            
               SLUŽBENI LIST EUROPSKE UNIJE
            
            
               05.10.1999.
            
         
      UREDBA KOMISIJE (EZ) br. 2113/1999
   od 5. listopada 1999.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 1835/1999 (2), a posebno njezin članak 9.,
   budući da
   
               (1)
            
            
               zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom;
            
         
               (3)
            
            
               u skladu s navedenim Općim pravilima, robu iz stupca 1 tablice iz Priloga ovoj Uredbi, potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3;
            
         
               (4)
            
            
               prihvaćeno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koja nisu u skladu s pravima utvrđenima ovom Uredbom, i to tijekom razdoblja od tri mjeseca;
            
         
               (5)
            
            
               mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice sada se razvrstava u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenima ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. listopada 1999.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 224, 25.8.1999., str. 5.
   
      (3)  SL L 302, 19.10.1992., str. 1.
   PRILOG
   
               Naziv
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Magnezijev oksid proizveden žarenjem magnezijevog karbonata i taljenjem, čime poprima oblik nepravilnih granula u paleti boja od bezbojne preko žućkaste do sivkasto-smeđe. Granule se sastoje od svjetlucavih do prozirnih djelića kristala, veličine otprilike od 1 do 10 mm.
               Gustoća (gustoća rasutog materijala): približno 3,5 g/cm3.
               Sadržaj magnezijevog oksida: najmanje 95 % mase.
            
            
               2519 90 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2519, 2519 90 i 2519 90 10.
               Razvrstavanje u ovaj podbroj određuje se postupkom proizvodnje, žarenja i taljenja električnim lukom na temperaturi od 2 800 do 3 000 °C, kao što se navodi u napomenama s objašnjenjem KN-a, podbroj 2519 90 10, točka 2.